b'\n_START_ARTICLE_\nAleksander Igli\xc4\x8dar\n_START_SECTION_\n\xc5\xbdivljenje in delo\n_START_PARAGRAPH_\nAleksander Igli\xc4\x8dar je zaposlen kot vi\xc5\xa1ji predavatelj za ra\xc4\x8dunovodstvo na Ekonomski fakulteti v Ljubljani. Od 2006 do 2009 je bil vodja CISEF-a, centra za poslovno izpopolnjevanje in svetovanje Ekonomske fakultete, leta 2005 je bil direktor ra\xc4\x8dunovodstva v dru\xc5\xbebi Merkur, d.d., od leta 1992 do 2005 pa je delal v dru\xc5\xbebi Iskraemeco, d.d., zadnjih pet let kot \xc4\x8dlan uprave za finance in ra\xc4\x8dunovodstvo._NEWLINE_Leta 2006 je bil predsednik odbora za praznovanje tiso\xc4\x8dletnice Gode\xc5\xa1i\xc4\x8da (1006-2006), od leta 2008 pa je predsednik Muzejskega dru\xc5\xa1tva \xc5\xa0kofja Loka.\n_START_SECTION_\n\xc4\x8clanki\n_START_PARAGRAPH_\nJe avtor ve\xc4\x8d strokovnih \xc4\x8dlankov s podro\xc4\x8dja ra\xc4\x8dunovodstva in poslovnih financ. Za razne zbornike in serijske publikacije (Lo\xc5\xa1ki razgledi, Gode\xc5\xa1i\xc4\x8d ob tiso\xc4\x8dletju, Doneski, Dobrave) je spisal ve\xc4\x8d \xc4\x8dlankov o zgodovini.\n_START_SECTION_\nMonografske publikacije\n_START_PARAGRAPH_\nSoavtor knjige Ra\xc4\x8dunovodstvo za managerje (Gospodarski vestnik, Ljubljana, 1997). Je avtor in soavtor ve\xc4\x8djega \xc5\xa1tevila u\xc4\x8dbenikov iz ra\xc4\x8dunovodstva, ki so iz\xc5\xa1li v zalo\xc5\xbebi Ekonomske fakultete.'